වසර 7 ක් පුරාවට, බෙනට්ගේ කාර්ය මණ්ඩල සාමාජිකාවක ලෙස කටයුතු කරමින් සිටිද්දී, රෝහිණීට, කමලා හැරිස් හඳුනා ගැනීමට ලැබුණි. හමුවුණු පළමු අවස්ථාවේ පටන් දෙමළ සම්භවයක් ඇති කමලා හැරිස් ගැන තමන්ගේ ලොකු පැහැදීමක් සහ ගෞරවයක් ඇතිවුණැයි රෝහිණී පසුව මාධ්‍ය හමුවේ පවසා තිබුණි. රෝහිණී, පළමුවෙන් කමලා හැරිස්ගේ නියෝජ්‍ය මාණ්ඩලික ප්‍රධානියා ලෙස සේවයට එක් වූවාය. අද ඇය, කමලා හැරිස්ගේ කාර්ය මණ්ඩල ප්‍රධානියා පමණක් නොව, ජ්‍යෙෂ්ඨ උපදේශිකාවක ද වන්නීය. එලැඹෙන නොවැම්බර් 3 වැනිදා ජනාධිපතිවරණයෙන්, ජෝ බයිඩන්, ඩොනල්ඩ් ට්‍රම්ප් පරදවා, ඇමෙරිකන් ජනපති ධුරයට පත්වුවහොත්, කමලා හැරිස් උපජනපති ධුරයට පත් වනු ඇත. ඇමෙරිකාවේ උපජනාධිපති ධුරයට පත් වන පළමු කාන්තාව ලෙස ඉන්දු-ජැමෙයිකා සම්භවයක් සහිත කමලා හැරිස් ඉතිහාසගත වනු ඇත. ඒ සමඟ ඇගේ මාණ්ඩලික ප්‍රධානියා ලෙස ශ්‍රී ලාංකික සම්භවයක් හිමි රෝහිණී ලක්‍ෂ්මි කොසොග්ලූ ද කැපී පෙනෙනු ඇත. ඇමෙරිකා සෙනෙට් සභිකයකුගේ ප්‍රධාන මාණ්ඩලික ප්‍රධානී ධුරයට පත් පළමු ශ්‍රී ලාංකික සම්භවයක් ඇත්තිය රෝහිණී කොසොග්ලූ වුවත්, මේ වනවිට ඇමෙරිකන් සෙනෙට් සභිකයන්ගේ මාණ්ඩලික ප්‍රධානීන් ලෙස කටයුතු කරන ඉන්දියානු සම්භවයක් සහිත ආසියානු තරුණයන් තිදෙනෙකි. වෙනේ නෙරල්ලා, ගෞතම් රග්වාන්, සයිකාත් චක්‍රබෝර්ති යනු ඔවුන් තිදෙනාය.
මේ වනවිට ඇමෙරිකන් සෙනෙට් සභිකයන්ගේ මාණ්ඩලික ප්‍රධානීන් ලෙස කටයුතු කරන ඉන්දියානු සම්භවයක් සහිත ආසියානු තරුණයන් තිදෙනා කවුරුන්ද?
වෙනේ නෙරල්ලා, ගෞතම් රග්වාන්, සයිකාත් චක්‍රබෝර්ති